

**РЕПУБЛИКА СРБИЈА**

**Канцеларија за управљање јавним улагањима**

као наручилац

***објављујe***

 **ПОЗИВ ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЈАВНЕ НАБАВКЕ**

**НАБАВКА ОПРЕМЕ ЗА** **ИНОВАЦИОНИ ЦЕНТАР ЕЛЕКТРОТЕХНИЧКОГ ФАКУЛТЕТА УНИВЕРЗИТЕТА У БЕОГРАДУ (ИЦЕФ) И** **НАУЧНО-ТЕХНОЛОШКИ ПАРК У БЕОГРАДУ, РЕПУБЛИКА СРБИЈА**

 **(Procurement of Equipment for Innovation Centre - School of Electrical Engineering – University of Belgrade (ICEF) and The Science Technology Park Belgrade, Serbia)**

 **БР. ИОП/25-2019/РД (IOP/25-2019/RD)**

Република Србија је закључила уговоре о кредиту са Европском инвестиционом банком и Банком за развој Савета Европе за финансирање пројекта „Истраживање и развој у јавном сектору” и намерава да део средстава из ових кредита искористи за плаћања по уговору за подпројекат: Формирање центара изврсности у приоритетним истраживачким областима, енергетици и енергетској ефикасности, заштиту животне средине и климатске промене, науци о материјалима и нанонауци, пољопривреди и прехрани, биомедицини и информатици и комуникационим технологијама и подпројекат: Изградња научно-технолошких паркова у Београду, Нишу, Новом Саду и Крагујевцу.

На основу члана 7. став 1. тачка 2а) Закона о јавним набавкама („Сл. гласник РС бр. 124/2012, 14/2015 и 68/2015”), а складу са Законом о потврђивању финансијског уговора FI N. 25.497 (RS) између Европске инвестиционе банке и Републике Србије („Службени гласник РС“ – Међународни уговори“, број 5/10) закљученим дана 4. марта 2010. године у Београду, Канцеларија за управљање јавним улагањима, као наручилац, покреће међународни отворени поступак јавне набавке чији је предмет ,,**Набавка опреме за Иновациони центар Електротехничког факултета Универзитета у Београду (ИЦЕФ) и Научно-технолошки парк у Београду, Република Србија** (**„**Procurement of Equipment for Innovation Centre - School of Electrical Engineering – University of Belgrade (ICEF) and The Science Technology Park Belgrade, Serbia”), број набавке: **ИОП/25-2019/РД (IOP/25-2019/RD)**.

Канцеларија за управљање јавним улагањима, као наручилац, позива квалификоване понуђаче да учествују у набавци добара која обухвата 2 лота:

Лот 1 – Опрема за Иновациони центар Електротехничког факултета Универзитета у Београду (ИЦЕФ) **–** процењена вредност 668.000,00 ЕУР без ПДВ

Лот 2 – Опрема за Научно-технолошки парк у Београду (НТП Београд) – процењена вредност 420.000,00 ЕУР без ПДВ.

Место испоруке:

За Лот 1: Иновациони центар Електротехничког факултета у Београду д.о.о. (ИЦЕФ), Булевар краља Александра бр. 73, 11000 Београд, Република Србија

За Лот 2: Научно-технолошки парк у Београду (НТП Београд), Вељка Дугошевића бр. 54, 11050 Београд, Република Србија.

Уговор о набавци ће бити закључен са понуђачем чија понуда буде проглашена понудом са најнижом понуђеном ценом, усаглашеном и технички одговарајућом понудом, у међунарoдном отвореном поступку, у складу са условима одређеним тендерском документацијом и свим осталим документима који ће чинити саставни део уговора.

Реализација уговора се очекује у периоду од септембра 2019. до јануара 2020. године.

Критеријум за оцену понуда је „Најнижа понуђена цена усаглашених и технички одговарајућих понуда". Рангирање понуда ће се спровести од најниже до највише понуђене цене. Понуда са најнижом понуђеном ценом је најповољнија понуда. Ова одредба важи за све лотове.

Сва лица су позвана да учествују.

Подношење понуда са варијантама није дозвољено.

Заинтересовани понуђачи додатне информације могу добити од Наручиоца путем електронске поште на адресу: procurement.rd@pim.gov.rs

Услови за учешће и остали елементи набавке детаљно су одређени конкурсном документацијом. Комплетна тендерска документација, на енглеском језику, ће бити објављена и доступна за преузимање свим заинтересованим лицима на интернет страници Наручиоца:

<http://www.obnova.gov.rs/english/public-procurement>

Финансијско обезбеђење понуде је обавезно за све понуђаче и мора бити у форми гаранције банке, безусловне, неопозиве и наплативе на први позив. Износи и валута финансијског обезбеђења понуда су одређени по лотовима у валути еуро (ЕУР) и гласе:

Лот 1 – Опрема за ИЦЕФ – 20.000 ЕУР

Лот 2 – Опрема за НТП Београд – 15.000 ЕУР

За понуђаче из земље Наручиоца: наплативо у валути српски динар (РСД) по средњем курсу НБС на дан наплате гаранције.

**Крајњи рок за подношење понуда је 2. август 2019. године до 11 часова пре подне.**

Понуде морају бити достављене у затвореним ковертама са назнаком: „ИОП/25-2019/РД – „Набавка опреме за Иновациони центар Електротехничког факултета Универзитета у Београду (ИЦЕФ) и Научно-технолошки парк у Београду, Република Србија, Канцеларија за управљање јавним улагањима, број и назив лота”, на адресу: улица Немањина бр. 22-26, Београд, писарница Управе за заједничке послове републичких органа.

Понуде које стигну након горе наведеног рока сматраће се неблаговременим. Неблаговремене понуде неће се отварати и биће враћене понуђачима (по захтеву поднетом од стране понуђача).

Отварање понуда биће обављено на адреси: улица Крунска бр. 58, Приземље, Београд, дана **2. августа 2019. године у 13 часова.**

Отварање понуда је јавно и дозвољено је присуство свим заинтересованим лицима. Искључиво овлашћени представници понуђача имају право на активно учешће у процесу отварања понуда.